钦定古今图书集成/明伦汇编/氏族典/第300卷 > 《廖用贤尚友录》 > 臧梦解
## 钦定古今图书集成/明伦汇编/氏族典/第300卷 > 《廖用贤尚友录》 > 臧梦解

按《元史臧梦解传》：“梦解，庆元人。宋末中进士第，未官
而国亡。至元十三年，从其乡郡守将内附，授奉训大
夫、婺州路军民人匠提举。浙东宣慰司举梦解才兼
儒吏，可试州郡，授息州知州。未行，改知海宁州。政平
讼简，为诸州县最，御史台以其廉能荐之。属江阴饥江浙行省委梦解赈之，所活四万五千馀人。江南行
台治书侍御史苟宗道闻而韪之，举其名上闻，除同
知桂阳路总管府事。”三十年，擢奉议大夫、广西肃政
廉访副使。大德元年，迁江西肃政廉访副使。六年，迁
浙东廉访副使。九年，除广东肃政廉访使，以亚中大
夫、湖南宣慰副使致仕。后至元元年卒。梦解博学洽
闻，为时名儒，然不少迂腐，而敏于政事。其操守尢为
介特，自号“鲁山。”